Mont Saint-Michel

( ​[lə mɔ̃ sɛ̃ miʃɛl  lĕ mong séng mi.syél]) ialah komun di jabatan Manche di barat-laut Perancis berdekatan muara sungai Couesnon, Avranches, Normandy di Perancis. Kawasan terdiri daripada sebuah bukit seluas  yang dikelilingi tanah rendah di mana ia senang digenangi air pasang lalu terbentuk menjadi seakan sebuah pulau. "Pulau" ini menempatkan suatu keabbasan yang menjadi titik tumpuan banyak penziarah Kristian serata benua Eropah.

Petempatan pada "pulau" ini diduduki seramai 30 orang setakat tahun 2017. Ia dan teluk berdekatan ia tersenarai dalam Tapak Warisan Dunia UNESCO.

Sejarah
Pulau ini pada asalnya diberi nama Mont Tombe. 

Pembinaan suatu di pulau ini menurut suatu cerita diabadikan dalam Revelatio ecclesiae sancti michaelis bertarikh 708 di mana diceritakan bahawa malaikat Mikail (nama dalam ) kononnya menampakkan diri kepada Santo Aubert, uskup pemerintah Avranches, dan mengarahkan membangun sebuah gereja dan biara di pulau tersebut. Dikatakan Aubert beberapa kali mengabaikan arahan ini sampailah malaikat tersebut menebuk lubang di tengkorak Aubert dengan sebatang jarinya. Kompleks biara yang siap dibina ini ditahbiskan pada 12 Oktober 709.

Pulau ini menyaksikan suatu pertempuran merebut kekuasaan terhadap antara askar-askar pimpinan William Longsword menentang Duci Bretagne pada tahun 933.

Pada 1067, para penduduk biara ini menyatakan sokongan kepada William dari Normandy yang menuntut takhta raja Inggeris. Oleh yang demikian, biara ini turut diberikan tanah termasuk sebuah pulau kecil di Penzance, barat Cornwall, England selepas kemenangan baginda di mana senibina biara ini meniru gaya Mount Saint-Michel dan dinamakan Gunung St Michael.

Selama Perang Seratus Tahun, pasukan Inggeris berulang kali melakukan penyerangan terhadap pulau ini tetapi tidak dapat merebutnya kerana pertahanannya yang kuat. Les Michelettes, dua meriam besi yang ditinggalkan orang Inggeris dalam penyerangan gagal mereka pada 1423-24 masih terjaga dekat tembok pertahanan luar.

Lihat juga
 Komun di jabatan Manche

Rujukan

Komun di Manche